cyanic-selkie/wikianc huggingface dataset:
Χρυσή Μπάλα
Βραβεία ανά εθνικότητα
Σημειώσεις: 1Μεταξύ των Ιταλών περιλαμβάνεται και ο Αργεντινός Όμαρ Σίβορι, ο οποίος είχε αποκτήσει την ιταλική υπηκοότητα. 2 Μεταξύ των Ισπανών περιλαμβάνεται και ο Αργεντινός Αλφρέδο Ντι Στέφανο, ο οποίος είχε αποκτήσει την ισπανική υπηκοότητα. 3 Από τους τρεις Σοβιετικούς οι δύο ήταν Ουκρανοί (Μπλαχίν, Μπελάνοφ) και ένας ήταν Ρώσος (Γιασίν). Αναφέρονται και με τις δύο χώρες. 4 Στους Τσέχους περιλαμβάνεται και ο Μάζοπουστ της ενιαίας Τσεχοσλοβακίας.
Βραβεία ανά πρωτάθλημα
Οι νικητές της Χρυσής Μπάλας προέρχονται μόνο από δέκα ευρωπαϊκά πρωταθλήματα με τους περισσότερους από το ισπανικό (20+2 φορές). Η ταξινόμηση έγινε με βάση το σωματείο που αγωνιζόταν ο νικητής το β΄ μισό του έτους. Οι έξι περιπτώσεις στις οποίες οι νικητές αγωνίζονταν σε ομάδα άλλου πρωταθλήματος κατά το πρώτο εξάμηνο, επισημαίνονται με ένα (+).*
Εξωτερικοί σύνδεσμοι
Κατηγορία:Διεθνή ποδοσφαιρικά βραβεία
Βαγγέλης Τζούκας
Ο Βαγγέλης Τζούκας είναι Έλληνας ιστορικός και κοινωνιολόγος και διδάσκων σε πανεπιστήμιο. Έχει δημοσιεύσει επιστημονικές μελέτες για τη σύγχρονη ελληνική και ευρωπαϊκή ιστορία και για ζητήματα κοινωνιολογίας της βίας.
Πηγές
Κατηγορία:Έλληνες ιστορικοί Κατηγορία:Έλληνες κοινωνιολόγοι Κατηγορία:Καθηγητές Πανεπιστημίου Κρήτης
Κωνσταντίνος Λεκαπηνός
Ο Κωνσταντίνος (απεβ. 946-948) από τη Δυναστεία των Λεκαπηνών ήταν συναυτοκράτορας των Ρωμαίων (924-945). Πρώτα έγινε με τον πατέρα του, τους δύο μεγαλύτερους αδελφούς του και τον Κωνσταντίνο Ζ΄ (924-931), μετά με τον πατέρα του, τον μεσαίο αδελφό του και τον Κωνσταντίνο Ζ΄ (931-944) και μετά μαζί με τον μεσαίο αδελφό του και τον Κωνσταντίνο Ζ΄ (944-945, για 37 ημέρες). Εξορίστηκε στη Σαμοθράκη και όταν προσπάθησε να δραπετεύσει, φονεύθηκε.
Βιογραφία
Ήταν ο τρίτος γιος του Ρωμανού Α΄ Αυτοκράτορα των Ρωμαίων και της Θεοδώρας, αγνώστου καταγωγής. Οι Συνεχιστές Θεοφάνη τον αναφέρουν ως τον πιο μικρό γιο, ενώ ο Γ. Κεδρηνός του 11ου αι. ως τον τρίτο. Μεγαλύτερα αδέλφια του ήταν ο Χριστόφορος, ο Στέφανος, η Ελένη σύζυγος του Κωνσταντίνου Ζ΄ των Μακεδόνων και η Αγάθη σύζυγος του Ρωμανού Λεκαπηνού. Μικρότερα αδέλφια του ήταν ο Θεοφύλακτος μετέπειτα Πατριάρχης (933-956), μία αδελφή σύζυγος του μάγιστρου Ρωμανού Μοσελέ και ακόμη μία αδελφή σύζυγος του μαγίστρου Ρωμανού Σαρωνίτη.
Η βασιλεία του
Ο πατέρας του Ρωμανός (Α΄) από στρατηγός της Σάμου έγινε δρουγγάριος του πλωίμου και το 919 ανήλθε στην εξουσία, όταν κατόρθωσε να διοριστεί αντιβασιλιάς για τον 14ετή Κωνσταντίνο Ζ΄ των Μακεδόνων. Τότε πάντρεψε την κόρη του Ελένη με τον Αυτοκράτορα και έτσι έλαβε τον τίτλο του βασιλεοπάτορα. Το επόμενο έτος έγινε Καίσαρ και στις 17 Δεκεμβρίου 920 έγινε ανώτερος Αυτοκράτορας. Για να κρατήσει την εξουσία, σκέφθηκε να αντικαταστήσει τη Μακεδονική δυναστεία με τη δική του, έτσι έκανε τον πρωτότοκο γιο του Χριστόφορο συναυτοκράτορα (Μάιος 921) και μετά τους επόμενους γιους του Στέφανο και Κωνσταντίνο συναυτοκράτορες (25 Δεκεμβρίου 924).
Το 931 απεβίωσε πρόωρα ο Χριστόφορος και οι Στέφανος και Κωνσταντίνος ανήλθαν σε σημασία, έτσι στην πράξη ο Κωνσταντίνος Ζ΄ υποβαθμίστηκε. Ωστόσο οι δύο αδελφοί αναφέρονταν επίσημα μετά τον Κωνσταντίνο Ζ΄. Το 939 ο Κωνσταντίνος νυμφεύτηκε την Ελένη, κόρη του πατρίκιου Αδριανού, Αρμένιου. Ο Συμεών ο μάγιστρος αναφέρει ότι αυτή απεβίωσε στις 14 Ιανουαρίου 940 και στις 2 Φεβρουαρίου του ίδιου έτους ο Κωνσταντίνος νυμφεύτηκε την Θεοφανώ Μάμα. Γιος του ήταν ο Ρωμανός. Η Ελένη και ο Κωνσταντίνος Ζ΄ απέκτησαν γιο τον Ρωμανό (Β΄).
Τα δύο αδέλφια ήλθαν στο προσκήνιο το 943, όταν αντιτέθηκαν σε έναν δυναστικό γάμο του ανιψιού τους Ρωμανού (Β΄). Ο πατέρας τους ήθελε να τον νυμφεύσει με την Ευφροσύνη, κόρη του επιτυχημένου στρατηγού Ιωάννη Κουρκούα. Αν και αυτός ο γάμος θα στερέωνε την πίστη του στρατού στους Λεκαπηνούς, όμως θα δυνάμωνε και τη θέση της Μακεδονικής δυναστείας, που αντιπροσώπευε ο Ρωμανός (Β΄) και ο πατέρας του Κωνσταντίνος Ζ΄ εις βάρος των δύο αδελφών. Όπως αναμενόταν, οι δύο αδελφοί αντιτέθηκαν στην απόφαση και υπερίσχυσαν του πατέρα τους, που τότε ήταν ασθενής και ηλικιωμένος, έτσι ο Ιωάννης απολύθηκε το φθινόπωρο του 944. Ο Ρωμανός Β΄ νυμφεύτηκε τη Βέρθα των Μποζονιδών, νόθη κόρη του Ούγου βασιλιά της Λομβαρδίας ("Ιταλίας"), που μετά τον γάμο της άλλαξε το όνομά της σε Ευδοκία.
Με τον Ρωμανό Α΄ να πλησιάζει στο τέλος του, το θέμα της διαδοχής έγινε επείγον. Το 943 ο πατέρας τους σύνταξε διαθήκη, που άφηνε μετά το τέλος του ως ανώτερο Αυτοκράτορα τον Κωνσταντίνο Ζ΄. Αυτό αναστάτωσε πολύ του δύο γιους του, που φοβήθηκαν ότι ο επ'αδελφή γαμπρός τους Κωνσταντίνος Ζ΄ θα τους εκτόπιζε και θα τους έκειρε μοναχούς. Παρακινούμενοι -κατά τον Στήβεν Ράνσιμαν- εν μέρει από αυτοσυντήρηση και εν μέρει από γνήσια φιλοδοξία, άρχισαν να σχεδιάζουν την κατάληψη της εξουσίας μέσω πραξικοπήματος, με τον Στέφανο αρχηγό και τον Κωνσταντίνο απρόθυμο συνεργάτη.
Ακολούθησαν στη συνωμοσία ο Μαριανός Αργυρός, ο πρωτοσπαθάριος Βασίλειος Πετεινός, ο Μανουήλ Κουρτίκης, ο στρατηγός Διογένης, ο Κλάδων και ο Φίλιππος. Ο Γεώργιος Κεδρηνός θεωρεί τον Πετεινό ότι υπηρέτησε ως πράκτορας του Κωνσταντίνου Ζ΄, μεταξύ των συνωμοτών. Στις 20 Δεκεμβρίου 944, οι συνωμότες έθεσαν σε κίνηση τα σχέδιά τους: οι δύο αδελφοί μετέφεραν λαθραία τους υποστηρικτές τους μέσα στο Μεγάλο Παλάτι της Κωνσταντινούπολης, κατά τη διάρκεια του μεσημεριανού διαλείμματος των δραστηριοτήτων του Παλατιού. Μετά τους οδήγησαν στο δωμάτιο του Ρωμανού Α΄, όπου εύκολα αιχμαλώτισαν τον αδύναμο γέροντα. Έπειτα μπόρεσαν να τον μεταφέρουν στο πλησιέστερο λιμάνι και από εκεί στην Πρώτη των Πριγκιποννήσων, συνήθη τόπο εξορίας. Εκεί ο Ρωμανός Α΄ συμφώνησε να καρεί μοναχός και να αποσυρθεί του θρόνου.
Έχοντας καταφέρει να εκτοπίσουν ήσυχα τον πατέρα τους, οι δύο αδελφοί έπρεπε τώρα να χειριστούν τον Κωνσταντίνο Ζ΄. Ατυχώς γι'αυτούς οι φήμες απλώθηκαν γρήγορα στην Κωνσταντινούπολη, με αποτέλεσμα να θεωρηθεί ότι μετά την εκτόπιση του Ρωμανού Α΄, η ζωή του Κωνσταντίνου Ζ΄ βρισκόταν σε κίνδυνο. Έτσι μεγάλο πλήθος συγκεντρώθηκε μπροστά από το παλάτι, ζητώντας να δουν τον Αυτοκράτορά τους. Ο Λιουτπράνδος της Κρεμόνας που ήταν τότε εκεί, σημειώνει πως οι πρέσβεις και οι αντιπρόσωποι από το Αμάλφι, τη Γκαέτα, τη Ρώμη και την Προβηγκία που ήταν παρόντες, επίσης υποστήριξαν τον Κωνσταντίνο Ζ΄. Έτσι οι δύο αδελφοί έπρεπε να υποκύψουν στο αναπόφευκτο, αναγνωρίζοντας τον γαμπρό τους ως ανώτερο Αυτοκράτορα.
Οι τρεις είχαν μείνει Αυτοκράτορες για 37 ημέρες. Σύντομα διόρισαν νέους ηγέτες στον στρατό: ο Βάρδας Φωκάς ο πρεσβύτερος διορίστηκε ως ο νέος δομέστικος των Σχολών και ο Κωνσταντίνος Γογγύλης επικεφαλής του ναυτικού. Οι δύο αδελφοί κατόρθωσαν να αμείψουν τους συνωμότες ακολούθους τους: ο Πετεινός έγινε πατρίκιος και μέγας Εταιρειάρχης, ο Αργυρός κόμης των Στάβλων, ο Κουρτίκης πατρίκιος και δρουγγάριος της Βίγλας. Στις 26 Ιανουαρίου 945 ωστόσο με παρότρυνση της Ελένης, ένα άλλο πραξικόπημα απομάκρυνε τους δύο αδελφούς της από την εξουσία και αποκατέστησε μόνον Αυτοκράτορα τον Κωνσταντίνο Ζ΄.
Εξορίζεται και αποβιώνει στη Μήθυμνα
Αρχικά οι δύο αδελφοί στάλθηκαν στη νήσο Πρώτη. Οι Ρωμαίοι χρονικογράφοι έχουν τον πατέρα τους να τους δέχεται με ένα χωρίο του Βιβλίου του Ησαΐα (κεφ. 1:2): "Άκουσε ουρανέ και δώσε αυτί ω γη. Διότι ο Γιαχβέ μίλησε: Έθρεψα και μεγάλωσα παιδιά και εξεγέρθηκαν εναντίον μου". Ο Λιουτπράνδος της Κρεμόνας πάντως, δίνει μία ελαφρώς διαφορετική αφήγηση: ο Ρωμανός Α΄ τους δέχτηκε πικρόχολα, ευχαριστώντας τους για το ότι δεν τον παραμέλησαν και παρακαλώντας τους να συγχωρέσουν τους μοναχούς, που δεν ήξεραν πώς να δεχθούν σωστά τους Αυτοκράτορες. Ο Κωνσταντίνος σύντομα μεταφέρθηκε στην Τένεδο και μετά στη Σαμοθράκη. Τελικά φονεύθηκε, ενώ προσπαθούσε να δραπετεύσει από το νησί. Τη στιγμή του τέλους του ο εξόριστος Ρωμανός Α΄ είδε σε όνειρο τον γιο του να κατεβαίνει στην Κόλαση, όπως αναφέρουν οι Συνεχιστές Θεοφάνη. Από αυτό χρονολογούμε το τέλος του Κωνσταντίνου μεταξύ του 946 και 948, οπότε απεβίωσε ο πατέρας του.
Οικογένεια
Νυμφεύτηκε πρώτα την Ελένη, κόρη του πατρίκιου Αδριανού, ενός Αρμενίου. Αυτή απεβίωσε στις 14 Ιανουαρίου 940.
Στις 2 Φεβρουαρίου του ίδιου έτους ο Κωνσταντίνος έκανε δεύτερο γάμο με τη Θεοφανώ, κόρη του Μάμα.
Είχε έναν γιο (δεν γνωρίζουμε από ποιον γάμο):
Πηγές
Κατηγορία:Ρωμαίοι Αυτοκράτορες
Μπερτελμίνγκ
Το Μπερτελμίνγκ (Μπερτελμίνγκεν) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία.
Βιβλιογραφικές αναφορές
Κατηγορία:Κοινότητες της Μοζέλ
Θεοδώρα Παλαιολογίνα της Βουλγαρίας
Η Θεοδώρα Παλαιολογίνα (βουλγαρικά : Теодора Палеологина), ήταν βυζαντινή πριγκίπισσα και αυτοκράτειρα της Βουλγαρίας.
Ήταν κόρη του αυτοκράτορα Μιχαήλ Θ΄ και της Ρίτας της Αρμενίας, αδελφή του Ανδρόνικου Γ΄, της Άννας και του Μανουήλ. Παντρεύτηκε το Βούλγαρο ηγεμόνα Θεόδωρου Σβετοσλάβ, ήταν η δεύτερη σύζυγος του από το 1308 μέχρι το 1321, και μετά τον θάνατο του τον νέο ηγεμόνα Μιχαήλ Ασέν Γ΄, το 1324, του οποίου επίσης ήταν δεύτερη σύζυγος, απέκτησε και με τους δύο παιδιά αλλά είναι άγνωστα ο αριθμός τους και τα ονόματα τους.
Ο Θεόδωρος Σβετοσλάβ έγινε τσάρος της Βουλγαρίας το 1300 και το 1303 επιτέθηκε στην Βυζαντινή αυτοκρατορία κατακτώντας πολλές περιοχές στην Θράκη. Το 1304 έπρεπε να αποκρούσει τη Βυζαντινή αντεπίθεση με επικεφαλής τον πατέρα της μελλοντικής συζύγου του Μιχαήλ Θ΄ Παλαιολόγο. Ο πόλεμος κράτησε μέχρι το 1307 όταν με σύναψη συνθήκης ειρήνης ο Θεόδωρος παντρεύτηκε την Θεοδώρα σαν επιβεβαίωση της συνθήκης. Ο Θεόδωρος Σβετοσλάβ κυβέρνησε τη Βουλγαρία μέχρι το 1321 και οι σχέσεις μεταξύ της Βουλγαρίας και του Βυζαντίου ήταν ειρηνικές.
Μετά το θάνατο του Θεόδωρου Σβετοσλάβ ο γιος του, Γεώργιος Τέρτερ Β΄ ξεκίνησε νέο πόλεμο με το Βυζάντιο, αλλά πέθανε ξαφνικά το 1323. Οι Βυζαντινοί ανακατέλαβαν σημαντικό μέρος της Θράκης. Ανησυχώντας για την εξέλιξη των γεγονότων οι βογιάροι διορίζουν στο βουλγαρικό θρόνο του πρίγκιπα Μιχαήλ Γ Σισμάν ο οποίος εκτόπισε τους Βυζαντινούς από τις περιοχές που κατέλαβαν και το 1324 και σύναψε συνθήκη με τον αυτοκράτορα Ανδρόνικο Β΄. Προκειμένου να ενισχυθεί η συνθήκη χώρισε την σύζυγό του Άννα Νέδα και παντρεύτηκε την Θεοδώρα εγγονή του Ανδρόνικου Β. Κατά τα επόμενα έτη πήρε μέρος στο εμφύλιο των δύο Ανδρόνικων, αρχικά συμμάχησε με τον Ανδρόνικο Γ κι έπειτα με τον Ανδρόνικο Β΄. Ο Μιχαήλ Σισμάν σκοτώθηκε στη Μάχη της Βέλμπαστ κατά των Σέρβων και στο βουλγαρικό θρόνο τοποθετήθηκε ο Ιβάν Στέφαν από την πρώτη σύζυγό του Άννα Νέδα. Τότε η Θεοδώρα κατέφυγε στην Κωνσταντινούπολη όπου αποσύρθηκε σε μοναστήρι μέχρι το τέλος της ζωής της με το όνομα Θεοδοσία.
Πηγές
Θεοδωρα Κατηγορία:Βυζαντινοί του 14ου αιώνα Κατηγορία:Δυναστεία των Τέρτερ Κατηγορία:Οίκος του Σισμάν Κατηγορία:Σύζυγοι Βουλγάρων ηγεμόνων
Γόμφοι Τρικάλων
Οι Γόμφοι (παλαιότερη ονομασία Ραψίστα) είναι πεδινό χωριό σε υψόμετρο 135 μέτρων περίπου, με 962 κατοίκους (απογραφή 2011) στο Νομό Τρικάλων. Αποτελεί την δημοτική ενότητα Γόμφων, που υπάγεται διοικητικά στο δήμο Πύλης της περιφερειακής ενότητας Τρικάλων.
Ιστορία
Στην αρχαιότητα ήταν πόλη υψηλής στρατηγικής σημασίας, διότι έλεγχε την είσοδο προς Αθαμανία (Ήπειρο) και αρχαία Αμβρακία (περιοχή της σημερινής Άρτας). Ο οικισμός ήταν γνωστός με την ονομασία «Φιλιππούπολη», διότι σύμφωνα με ιστορικές εκτιμήσεις, είχε οχυρωθεί από τον Φιλίππο Β' της Μακεδονίας, πατέρα του Μεγάλου Αλεξάνδρου. Τότε, γύρω στα 340 π.Χ., κόπηκαν τα πρώτα αργυρά νομίσματα και αργότερα χάλκινα με το όνομα Γόμφοι, με παραστάσεις του Διός Παλάμνιου ή Ακραίου.
Λόγο της στρατηγικής της θέσης, υπήρξε μήλο της έριδας μεταξύ Φιλίππου Ε' και του Αμυνάδρου, βασιλέα των Αθαμανών. Επίσης, αποτέλεσε ενεργό μέλος της Αιτωλικής Συμπολιτείας. Πολύ πιθανόν να μετονομάστηκε σε Φιλιππούπολη από τον Φίλιππο Ε΄.
Τελικά το 198 π.Χ., οι Γόμφοι περιέρχονται στο βασίλειο της Αθαμανίας του Αμύνανδρου. Κατά τη Ρωμαϊκή Αυτοκρατορία αποτέλεσαν πέρασμα του ύπατου Πόλπιου Λίκινου Κράσσου και του Ιουλίου Καίσαρα στον δρόμο για την αναμέτρηση του με τον Πομπηίο, με υπερασπιστή τον Ανδροσθένη το Β'. Κατά την περίοδο της Βυζαντινής Αυτοκρατορίας υπάρχει αναφορά της αναστήλωσης των τειχών των Γόμφων από τον Ιουστινιανό, ενώ ο Ηράκλειος τους καθιέρωσε ως έδρα Επισκόπων.
Διοικητικές μεταβολές
Σήμερα, μετά τη τελευταία μεταβολή του 2010 (πρόγραμμα Καλλικράτης), υπάγεται στη δημοτική ενότητα Γόμφων του δήμου Πύλης της περιφερειακής ενότητας Τρικάλων.
Κοινοτάρχες Γόμφων
Η κοινότητα Γόμφων συστάθηκε το 1912. Μεταπολιτευτικά, πρόεδροι της Κοινότητας και ως το 1998 υπηρέτησαν οι
Εξωτερικοί σύνδεσμοι
Κατηγορία:Χωριά του νομού Τρικάλων Κατηγορία:Δήμος Πύλης
Ιωάννης Καρυοφύλλης (αθλητής)
Βιογραφικά στοιχεία
Ο Ιωάννης Καρυοφύλλης γεννήθηκε στην Αθήνα το 1908 και φοίτησε στο Ε΄ Γυμνάσιο. Ξεκίνησε να ασχολείται με τον αθλητισμό το 1923 ακολουθώντας το παράδειγμα του μεγαλύτερου αδερφού του Αντώνη, ο οποίος είχε αναδειχθεί πανελληνιονίκης στο άλμα εις ύψος το 1924. Σε αντίθεση με τον Αντώνη, που ήταν αθλητής στον Παναθηναϊκό Α.Ο., ο Ιωάννης εντάχθηκε στο δυναμικό του Πανελληνίου Γ.Σ. με παρότρυνση του τότε γυμναστή του συλλόγου Ο. Ματζαβίνου. Υπό την καθοδήγησή του εξελίχθηκε σύντομα σε αξιόλογο άλτη.
Ο τραγικός θάνατος
Τη νύκτα της 12ης προς 13η Ιουλίου 1929 κοντά στην Αγία Παρασκευή η μοτοσυκλέτα που οδηγούσε ο Ιωάννης Καρυοφύλλης με συνεπιβάτη τον συναθλητή του στον Πανελλήνιο Γ. Αθανασιάδη χτυπήθηκε από αυτοκίνητο κάποιου αδέξιου οδηγού, ο οποίος έσπευσε να εξαφανιστεί αφήνοντας αβοήθητους τους δύο άτυχους αθλητές. Ο Καρυοφύλλης τραυματίστηκε σοβαρά στο κρανίο και στο στέρνο και την επόμενη ημέρα απεβίωσε. Ο Αθανασιάδης εκτινάχτηκε πάνω από το αυτοκινητο και χτύπησε σοβαρά στο κεφάλι αλλά αφού νοσηλεύτηκε κατάφερε να επβιώσει.
Ο θάνατός του συγκλόνισε την αθηναϊκή κοινωνία και τον αθλητικό κόσμο και η κηδεία του από το ναό Αγ. Κωνσταντίνου Ομονοίας ήταν πάνδημη. Εις ένδειξη πένθους, ο σύλλογός του Πανελλήνιος, ο Εθνικός Γ.Σ. και ο Παναθηναϊκός, στον οποίο ανήκε ο αδερφός του, διέκοψαν τις προπονήσεις επί τριήμερο, ενώ ο Πανιώνιος ο οποίος είχε συγκαλέσει γενική συνέλευση, διέκοψε τις εργασίες και τήρησε δύο λεπτών σιγή εις μνήμην του πρόωρα χαμένου αθλητή.
Τα "Καρυοφύλλεια"
Το επόμενο έτος ο Πανελλήνιος διοργάνωσε αθλητική ημερίδα στη μνήμη του αθλητή του. Επίσης, ο φίλαθλος πρόεδρος του Γ.Σ. Αμαρουσίου Λεωνίδας Πτέρης αθλοθέτησε ειδικό "Καρυοφύλλειον Έπαθλον" για το νικητή του άλματος εις ύψος. Οι αγώνες εις μνήμη Ι. Καρυοφύλλη διεξήχθησαν στις 20 Ιουλίου 1930 στο γυμναστήριο Πανελληνίου και συμμετείχαν άνδρες και έφηβοι αθλητές από αθηναϊκά σωματεία. Περιλάμβαν αγωνίσματα ύψους και 100μ στα οποία αγωνιζόταν ο Καρυοφύλλης. Τα αποτελέσματα ήταν:
Παραπομπές
Κατηγορία:Έλληνες αθλητές του άλματος εις ύψος Κατηγορία:Αθλητές στίβου Πανελληνίου Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 1928 Κατηγορία:Κάτοχοι μεταλλίων του Πανελλήνιου Πρωταθλήματος Στίβου Κατηγορία:Κάτοχοι μεταλλίων των Βαλκανικών Αγώνων Στίβου
Ντομένικο Βεντούρα
Ο Ντομένικο Βεντούρα (Μπισέλιε, 5 Απριλίου 1806 - Αμάλφι, 11 Φεβρουαρίου 1862) ήταν Ιταλός Καθολικός αρχιεπίσκοπος.
Βιογραφία
Γεννημένος στο Μπισέλιε το 1806, χειροτονήθηκε ιερέας το 1829. Στις 21 Δεκεμβρίου 1846 διορίστηκε επίσκοπος Τερμολί από τον Πάπα Πίο Θ΄. Το 1849 προήχθη αρχιεπίσκοπος Αμάλφι.
Πηγές
Κατηγορία:Επίσκοποι και Αρχιεπίσκοποι Αμάλφι Κατηγορία:Επίσκοποι του 19ου αιώνα
Θεσσαλονίκη (αποσαφήνιση)
Με την ονομασία Θεσσαλονίκη μπορεί να αναφερόμαστε σε:
Σερβικές βουλευτικές εκλογές 2014
Οι βουλευτικές εκλογές του 2014 στη Σερβία διεξήχθησαν στις 16 Μαρτίου με τη συμμετοχή 19 εκλογικών λιστών για την ανάδειξη των 250 μελών της Εθνοσυνέλευσης. Οι εκλογές έγιναν πρόωρα, έπειτα από εντάσεις στο συνασπισμό υπό το Σερβικό Προοδευτικό Κόμμα (SNS) και το Σοσιαλιστικό Κόμμα της Σερβίας (SPS), ο οποίος κυβερνά τη χώρα μετά τις βουλευτικές εκλογές του 2012. Η συμμετοχή διαμορφώθηκε στο 63,09%, με το 3,22% των ψηφοδελτίων να είναι άκυρα.
Το Σερβικό Προοδευτικό Κόμμα και τα μικρά κόμματα που είναι προσκείμενα σε αυτό κέρδισαν σαρωτική νίκη στις εκλογές με ποσοστό 48,35% των ψήφων και απόλυτη πλειοψηφία 158 εδρών στο Κοινοβούλιο.
Εντολοδόχος πρωθυπουργός έγινε ο Αλεξάνταρ Βούτσιτς, που δήλωσε ότι θα σχηματίσει κυβέρνηση συνασπισμού με συμμετοχή και άλλων κομμάτων.
Αποτελέσματα
Τα πρώτα αποτελέσματα έδειξαν νίκη με ποσοστό 48,34% των ψήφων (158 έδρες) για το Σερβικό Προοδευτικό Κόμμα ,ενώ στη 2η θέση ήρθε ο συνασπισμός των SPS-PUPS-JS με 13,51% (44) και ο συνασπισμός υπό τους Δημοκρατικούς συγκέντρωσε ποσοστό 6,04% των ψήφων και 19 έδρες. Ο συνασπισμός του πρώην προέδρου Τάντιτς πήρε 5,71% (18 έδρες).
Έδρες
{{legend|#00008B|SNS–SDPS–NS–SPO–PS (158)}} {{legend|Red|SPS–PUPS–JS (44)}} {{legend|yellow|DS–NP  (19)}} {{legend|#FC89AC|NDS-Z–LSV–ZZS (18)}}
Παραπομπές
Κατηγορία:Σερβικές βουλευτικές εκλογές
Μπερτράνζ (Μοζέλ)
Το Μπερτράνζ (Φραγκονικά της Λωρραίνης: Μπερτρένγκεν/ Μπερτρένγκ, Μπερτρίνγκεν) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Βιβλιογραφικές αναφορές
Κατηγορία:Κοινότητες της Μοζέλ
Γιάννης Γουδέλης
Ο Γιάννης Γουδέλης (1919 - 1999) ήταν Έλληνας συγγραφέας και εκδότης. Γεννήθηκε το 1919 στο Καρυοβούνι της Μάνης. Σπούδασε Χημεία στο Πανεπιστήμιο Αθηνών. Περιλαμβανόταν μεταξύ των διοργανωτών της κηδείας του Κωστή Παλαμά το 1943. Συμμετέσχε στην παράσταση της «Τρισεύγενης» και στις μουσικές εκδηλώσεις που οργάνωσε το Πανεπιστήμιο. Ίδρυσε το Γραφείο Επιστημονικών Εφαρμογών στην Αθήνα. Το 1954 ίδρυσε τον εκδοτικό οίκο «Δίφρος» και το 1956 το τριμηνιαίο περιοδικό «Καινούρια Εποχή». Εξασφάλισε για τον «Δίφρο» την αποκλειστικότητα της έκδοσης των έργων του Νίκου Καζαντζάκη. Στα έργα του επικεντρώνεται στην ήττα της Αριστεράς στον Εμφύλιο, αντιμετωπίζοντας την ηγεσία της κριτικά. Το 1973 του απονεμήθηκε το Κρατικό Βραβείο Ταξιδιωτικών Εντυπώσεων. Πέθανε το 1999.
Η περιπέτεια της έκδοσης του «Τελευταίου Πειρασμού»
Αφήγηση του Γιάννη Γουδέλη, που δημοσιεύτηκε στη «Βιβλιοθήκη» της «Ελευθεροτυπίας» στις 27/7/2007:
Πηγές
Κατηγορία:Έλληνες συγγραφείς Κατηγορία:Έλληνες εκδότες
Όπυ Ζούνη
Η Όπυ Ζούνη (γενν. Καλλιόπη Σαρπάκη) ήταν Ελληνίδα ζωγράφος και εικαστικός.
Βιογραφικό
Γεννήθηκε στο Κάιρο της Αιγύπτου στις 4 Φεβρουαρίου του 1941, ενώ το 1963 εγκαταστάθηκε στην Αθήνα. Η οικογένεια της καταγόταν από την Κρήτη και τη Σαντορίνη.
Στο Κάιρο σπούδασε ζωγραφική, κεραμική στο Αμερικάνικο Κολέγιο καθώς και φωτογραφία. Στην Ελλάδα συνέχισε τις σπουδές της στην Ανώτατη Σχολή Καλών Τεχνών, εμπλουτίζοντας τις με τη σκηνογραφία και τη διακόσμηση. Μεταξύ των καθηγητών της συγκαταλέγονται ο Γιάννης Μόραλης, ο Γιώργος Μαυροϊδής και ο Βασίλης Βασιλειάδης.
Πραγματοποίησε την πρώτη της έκθεση στο Κάιρο το 1962. Συνολικά πραγματοποίησε πάνω από 70 ατομικές εκθέσεις και 450 συμμετοχές σε ομαδικές εκθέσεις. Είχε συμμετάσχει, επίσης, σε διεθνείς Μπιενάλε και Τριενάλε. Στο τέλος του 2006 και αρχές του 2007 πραγματοποίησε μία μεγάλη αναδρομική έκθεση στο Μουσείο Κυκλαδικής Τέχνης, Η έκθεση αυτή είχε τίτλο: «Το παρόν και η πρόσφατη εικοσαετία».
Ήταν εκπρόσωπος της γεωμετρικής τέχνης στην Ελλάδα. Οι δημιουργίες της ήταν επηρεασμένες από τον αραβικό πολιτισμό αλλά ενσωμάτωναν και ελληνικά στοιχεία. Ήταν παντρεμένη από το 1965 με τον Αλέκο Ζούνη, με τον οποίο απέκτησε δύο γιους, και κατοικούσαν στην Πεντέλη Αττικής. Πέθανε από τον καρκίνο, τον οποίο αντιμετώπιζε για δώδεκα χρόνια, στις 5 Δεκεμβρίου του 2008 σε νοσοκομείο της Αθήνας, όπου νοσηλευόταν από τις 25 Σεπτεμβρίου του ίδιου έτους.
Βιβλιογραφία
Κατηγορία:Έλληνες ζωγράφοι Κατηγορία:Έλληνες της Αιγύπτου Κατηγορία:Ελληνίδες ζωγράφοι
Φίλιπ Ίνγεμπριγκτσεν
Ο Φίλιπ Ίνγεμπριγκτσεν (γενν. 20 Απριλίου 1993) είναι Νορβηγός δρομέας μεσαίων αποστάσεων που εξειδικεύεται στα 1500 μέτρα.
Σταδιοδρομία
Κέρδισε τα 1500 μ. στο Ευρωπαϊκό Πρωτάθλημα Στίβου 2016. Κέρδισε το χάλκινο μετάλλιο στο Παγκόσμιο Πρωτάθλημα Στίβου 2017 στα 1500 μέτρα.
Οι αδερφοί του, Χένρικ και Γιάκομπ Ίνγεμπριγκτσεν είναι επίσης αθλητές μεσαίων αποστάσεων και Πρωταθλητές Ευρώπης στα 1500 μέτρα.
Παραπομπές
Κατηγορία:Νορβηγοί αθλητές του στίβου Κατηγορία:Νορβηγοί αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2016 Κατηγορία:Δρομείς μεσαίων αποστάσεων Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
FX
Σήμερα το κανάλι έχει παρουσία σε 51 εκατομμύρια σπίτια σε 47 χώρες. Στις περισσότερες χώρες το κανάλι μεταδίδεται συνδρομητικά μέσω συνδρομητικών πλατφόρμων. Στην Ιταλία ξεκίνησε να εκπέμπει στις 21 Μαΐου του 2006, αλλά λόγω χαμηλής θεαματικότητας το κανάλι έκλεισε την 1η Ιουλίου 2011. Στη Σιγκαπούρη ξεκίνησε να εκπέμπει (μέσω του FX Asia) στις 1 Φεβρουαρίου 2007. Στη Μάλτα ξεκίνησε να εκπέμπει στις 30 Νοεμβρίου 2009 μαζί με το Fox Life.
Το πρόγραμμά του περιλαμβάνει σειρές και ταινίες. Οι πιο γνωστές σειρές είναι οι: The Shield, Nip/Tuck, Rescue Me, Damages, Sons of Anarchy, 24 και The Walking Dead.
Στην Ελλάδα, το ελληνικό FX ανήκε στην Fox Networks Group και ξεκίνησε τη μετάδοση στις 31 Δεκεμβρίου 2009 από την COSMOTE TV μέχρι που αντικαταστάθηκε από την ελληνική έκδοση του FOX την 1η Οκτωβρίου του 2012.
Το πρόγραμμά του περιλαμβάνει βραβευμένες ξένες σειρές αμερικάνικης παραγωγής όπως The X-Files και Flash Forward, κωμικά κινούμενα σχέδια όπως Family Guy και The Simpsons καθώς και εκπομπές-ριάλιτι όπως Bridget's Sexiest Beaches και I Can't Believe I'm Still Single. Από την 1η Μαρτίου 2010 (τότε που ονομαζόταν ακόμα FX) μεταδίδεται στην Ελλάδα και από τη NOVA ενώ στην Κύπρο από την Cyta και την NOVA Κύπρου.
Εξωτερικοί σύνδεσμοι
Κατηγορία:Αμερικάνικοι τηλεοπτικοί σταθμοί Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1994
Αποστολή Αποφασιστικής Υποστήριξης
Η Αποστολή Αποφασιστικής Υποστήριξης (αγγλικά: Resolute Support Mission) είναι νατοϊκή εκπαιδευτική, συμβουλευτική, βοηθητική και αντιτρομοκρατική αποστολή αποτελούμενη με πάνω από 13.000 στρατιώτες στην Ισλαμική Δημοκρατία του Αφγανιστάν, η οποία άρχισε την 1η Ιανουαρίου του 2015. Αποτελεί συνέχεια της αποστολής της Διεθνής Δύναμη Αρωγής για την Ασφάλεια (ISAF), η οποία ολοκληρώθηκε στις 28 Δεκεμβρίου του 2014. Ο νυν διοικητής της αποστολής είναι ο στρατηγός Τζον Γ. Νίκολσον, ο οποίος αντικατέστησε το στρατηγό Τζον Φ. Κάμπελ στις 2 Μαρτίου του 2016.
Εξωτερικοί σύνδεσμοι
Αποστολη Αποφασιστικης Υποστηριξης Κατηγορία:Πόλεμος στο Αφγανιστάν 2001 - 2021
Τζίμι Φάλον
Ο Τζέιμς Τόμας Φάλον (αγγλικά: James Thomas "Jimmy" Fallon , 19 Σεπτεμβρίου 1974) είναι Αμερικανός τηλεπαρουσιαστής, τραγουδιστής, συγγραφέας και παραγωγός. Είναι γνωστός από τη συμμετοχή του στο Saturday Night Live και ως παρουσιαστής στο νυχτερινό talk show, The Tonight Show Starring Jimmy Fallon.
Γεννημένος στο Μπέι Μπριτζ του Μπρούκλιν και μεγαλωμένος στο Σόγκερτιζ της Νέας Υόρκης, έδειχνε ενδιαφέρον για τη μουσική και τη κωμωδία. Έτσι, στα 21 του χρόνια, πήγε στο Λος Άντζελες, για περισσότερες ευκαιρίες. Το 1998, εντάχθηκε στο κάστινγκ του Saturday Night Live, εκπληρώνοντας έτσι ένα όνειρο ζωής. Εκεί παρέμεινε έως και το 2004, συμπρωταγωνιστώντας στο Weekend Update, είχε αρχίσει να γίνεται δημοφιλής. Το σόου το άφησε, για να μπει στη κινηματογραφική βιομηχανία, ξεκινώντας με την ταινία Ταξί (2004) και το Fever Pitch, τα οποία δε σημείωσαν τεράστια επιτυχία. Ακολουθώντας την κινηματογραφική του καριέρα, παράλληλα, ξεκίνησε το 2009, το σόου Late Night with Jimmy Fallon, στο NBC, όπου εκεί έγινε γνωστός, δίνοντας έμφαση στη μουσική και στα παιχνίδια. Μέσω αυτού του σόου, έγινε ο 6ος παρουσιαστής του The Tonight Show, το 2014.
Πέρα από τη τηλεοπτική του δουλειά, ο Φάλον, κυκλοφόρησε 2 κωμικά άλμπουμ, και πολλά βιβλία.
Εξωτερικοί σύνδεσμοι
Κατηγορία:Αμερικανοί παραγωγοί ταινιών Κατηγορία:Αμερικανοί τραγουδιστές Κατηγορία:Αμερικανοί συγγραφείς Κατηγορία:Αμερικανοί κωμικοί σκετς Κατηγορία:Αμερικανοί τηλεπαρουσιαστές Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής
Δημοψήφισμα ανεξαρτησίας στο Μπουγκαινβίλ (2019)
Δημοψήφισμα διεξήχθη στο Μπουγκαινβίλ από τις 23 Νοεμβρίου ως τις 7 Δεκεμβρίου 2019, με την ανεξαρτησία να υπερψηφίζεται από το 98,5% των ψηφισάντων.
Η κυβέρνηση της Παπούα Νέα Γουινέα και η Αυτόνομη Κυβέρνηση της Μπουγκαινβίλ συμφώνησαν για τη διεξαγωγή δημοψηφίσματος ανεξαρτησίας στις 23 Νοεμβρίου 2019 στο Μπουγκαινβίλ. Το δημοψήφισμα είναι αποτέλεσμα συμφωνίας μεταξύ της Κυβέρνησης της Παπούα Νέας Γουινέας και την Αυτόνομη Κυβέρνηση του Μπουγκαινβίλ, ενώ αρχικά ορίστηκε για τις 15 Ιουνίου 2019, πριν αναβληθεί για 4 μήνες αργότερα λόγω χρηματοδότησης.
Καθώς το δημοψήφισμα ήταν μη δεσμευτικό, εναπόκειται στην Παπούα Νέα Γουινέα η τελική απόφαση για εφαρμογή ή μη του αποτελέσματος.
Παρασκήνιο
Σύμφωνα με την ειρηνευτική συμφωνία μεταξύ Παπούας Νέας Γουινέας και της τοπικής κυβέρνησης του Μπουγκαινβίλ, πρέπει να διεξαχθεί το αργότερο έως το 2020 δημοψήφισμα ανεξαρτησίας. Ο αναλυτής Καρλ Κλάξτον του Αυστραλιανού Ινστιτούτου Στρατηγικής Πολιτικής δήλωσε ότι υπάρχει μια ευρεία προσδοκία ότι το Μπουγκαινβίλ θα ψηφίσει υπέρ της ανεξαρτησίας του. Τον Οκτώβριο του 2018, ο Μπέρτι Αχέρν διορίστηκε επικεφαλής της Επιτροπής Δημοψηφίσματος του Μπουγκαινβίλ, η οποία είναι υπεύθυνη για τη προετοιμασία του δημοψηφίσματος ανεξαρτησίας του 2019.
Ερώτημα
Το ερώτημα που τέθηκε στους ψηφοφόρους ήταν:"Συμφωνείτε ότι το Μπουγκαινβίλ πρέπει να έχει: (1) Μεγαλύτερη Αυτονομία (2) Ανεξαρτησία;"
Αποτελέσματα
Η ψηφοφορία έγινε σε εορταστικό κλίμα και το αποτέλεσμα ανακοινώθηκε στις 11 Δεκεμβρίου.
Παραπομπές
Μπουγκαινβιλ Κατηγορία:Παπούα Νέα Γουινέα
Μουσείο Έρετζ Ίσραελ
Το Μουσείο Έρετζ Ίσραελ (Μουσείο Γης του Ισραήλ) είναι ιστορικό και αρχαιολογικό μουσείο στη περιοχή Ραμάτ Αβίβ του Τελ Αβίβ στο Ισραήλ.
Το μουσείο ιδρύθηκε το 1953 και έχει μεγάλη έκθεση αρχαιολογικών, ανθρωπολογικών και ιστορικών αντικειμένων οργανωμένων σε σειρές εκθεσιακών περιπτέρων στον χώρο του. Κάθε περίπτερο είναι αφιερωμένο σε διαφορετικό θέμα: υαλικά, κεραμικά, νομίσματα, χάλκινα και άλλα. Στο μουσείο λειτουργεί επίσης πλανητάριο.
Στην πτέρυγα «Ο Άνθρωπος και το Έργο του» γίνονται ζωντανές επιδείξεις αρχαίων μεθόδων υφαντουργίας, χρυσοχοΐας, κεραμοποιΐας, αλέσματος σιτηρών και ψησίματος ψωμιού. Η ανασκαφή Τελ Κασίλε στην οποία βρέθηκαν 12 διακριτά στρώματα πολιτισμού είναι στον χώρο του μουσείου.
Εξωτερικοί σύνδεσμοι
Ερετζ Ισλραελ Ερετζ Ισραελ Ερετζ Ισραελ Ερετζ Ισραελ
Αριστόβουλος Γ΄
thumb|right|100 px|Εικόνα της [[Κλεοπάτρα Ζ΄ της Αιγύπτου|Κλεοπάτρας Ζ΄ από το Die Schedelsche Weltchronik ή Nuremberg Chronicle1493.]]
Ο Αριστόβουλος Γ΄, αρχιερέας των Ιουδαίων, ήταν γιός του Αλέξανδρου της Ιουδαίας και της Αλεξάνδρας, κόρης του Υρκανού Β΄. Ήταν επίσης αδελφός της Μαριάμης συζύγου του Ηρώδη του Μεγάλου.
Ο Αριστόβουλος αρχιερέας
Όταν ο Ηρώδης ανήλθε στην εξουσία διόρισε αρχιερέα τον Ανανήλο, έναν ιερέα από την Βαβυλώνα. Η μητέρα του Αριστόβουλου χρησιμοποίησε την γνωριμία της με την Κλεοπάτρα που διατηρούσε σχέση με τον ισχυρό άντρα της Ανατολής, Μάρκο Αντώνιο, προκείμενου να διοριστεί στην θέση αυτή ο νεαρός γιός της.
Ο Μάρκος Αντώνιος έστειλε στην Ιουδαία τον έμπιστο αξιωματικό του, Κόιντο Δέλλιο, ο οποίος αφού εξέτασε την υπόθεση συνηγόρησε υπέρ της άποψης της Αλεξάνδρας. Έτσι ο Ηρώδης με εντολή του Αντώνιου καθαίρεσε τον άσημο Ανανήλο και διόρισε στην θέση του αρχιερέα τον Αριστόβουλο.
Το τέλος του Αριστόβουλου
Οι φόβοι του Ηρώδη έγιναν εντονότεροι όταν ο νεαρός αρχιερέας έκανε την πρώτη του επίσημη εμφάνιση στην γιορτή της Σκηνοπηγίας με την στολή του αρχιερέα και το πλήθος ξέσπασε σε επευφημίες προς αυτόν.
Έπειτα από το περιστατικό αυτό αποφάσισε να εξοντώσει τον Αριστόβουλο. Τον έστειλε με κάποια πρόφαση στην Ιεριχώ και εκεί κάποιοι από τους Κέλτες σωματοφύλακες του Ηρώδη έπνιξαν τον Αριστόβουλο στα λουτρά των ανακτόρων της πόλης (35 π.Χ.).
Πηγές
Κατηγορία:Ασμοναϊκή δυναστεία
10 Φεβρουαρίου
9 Φεβρουαρίου | 10 Φεβρουαρίου | 11 Φεβρουαρίου
Η 10η Φεβρουαρίου είναι η 41η ημέρα του έτους κατά το Γρηγοριανό ημερολόγιο. Υπολείπονται 324 ημέρες (325 σε δίσεκτα έτη).
Ορθόδοξη Εκκλησία
Κατηγορία:Ημέρες του έτους
Μπερβιλέρ-αν-Μοζέλ
Το Μπερβιλλέρ-εν-Μοζέλ (Μπερβάιλερ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Βιβλιογραφικές αναφορές
Κατηγορία:Κοινότητες της Μοζέλ
Δήμος Σαρανταπόρου
thumb|Δήμος Σαρανταπόρου. Ο Δήμος Σαρανταπόρου λειτούργησε ως δήμος από το 1999 έως το 2010 σύμφωνα με το Σχέδιο Καποδίστριας.
Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011 εντάχθηκε στο νέο διευρυμένο  Δήμο Ελασσόνας της  Περιφέρειας Θεσσαλίας.
Βρισκόταν στα βόρεια του Νομού Λάρισας και ανήκε στην επαρχία Ελασσόνας. Αποτελείτο από 8 χωριά: Σαραντάπορο, Μηλέα, Άζωρος, Γεράνεια, Φαρμάκη, Τσαπουρνία, Λυκούδι, Γιαννωτά. Στην περιοχή υπάρχουν σημαντικά αρχαιολογικά ευρήματα από τα προκλασικά χρόνια έως την τουρκοκρατία. Ο συνολικός πληθυσμός του Δήμου ανέρχόταν σε 3.588 κατοίκους (απογραφή 2001).
Ιστορία
Ο Δήμος Σαρανταπόρου αποτελείται από 8 Δημοτικά Διαμερίσματα καθένα από τα οποία έχει το δικό του Τοπικό Συμβούλιο επικεφαλής του οποίου είναι ο Πρόεδρος.
Ο Δήμος διοικείται από το Δημοτικό Συμβούλιο το οποίο αποτελείται από 19 Δημοτικούς Συμβούλους με επικεφαλής το Δήμαρχο. Η έδρα του δήμου Σαρανταπόρου αποφασίστηκε να είναι στην περιοχή που βρίσκεται το Χάνι του Χατζηγώγου, λόγω της ιδιαίτερης γεωγραφικής θέσης η οποία εξυπηρετεί καλύτερα όλους τους κατοίκους του δήμου, αλλά και της ιστορικής σημασίας της περιοχής.
Δ.Ε.Α.Σ.
Η Δημοτική Επιχείρηση Ανάπτυξης Σαρανταπόρου υλοποιεί την προσπάθεια του δήμου για προώθηση πολιτιστικών και πολιτισμικών θεμάτων της περιοχής. Στην αρμοδιότητά της συμπεριλαμβάνονται θέματα Αθλητικά, Πολιτιστικά καθώς και Κοινωνικής Μέριμνας.
Μια άποψη της εισόδου του Δημαρχείου Σαρανταπόρου Στο πλαίσιο των αθλητικών δραστηριοτήτων της ΔΕΑΣ λειτουργούν τμήμα παραδοσιακών χορών, ακαδημία ποδοσφαίρου καθώς και τμήμα ρυθμικής γυμναστικής γυναικών. Στο πλαίσιο των πολιτιστικών δραστηριοτήτων η ΔΕΑΣ διοργανώνει πολιτιστικές εκδηλώσεις ενώ στο πλαίσιο της κοινωνικής μέριμνας υλοποιείται το πρόγραμμα "Βοήθεια στο Σπίτι", έδρα του οποίου είναι το παλιό κοινοτικό κατάστημα της Αζώρου. Ακόμη, διενεργούνται προγράμματα ενημέρωσης και πληροφόρησης του αγροτικού πληθυσμού.
Μάχη της Θεσσαλονίκης (αποσαφήνιση)
Με την ονομασία Μάχη της Θεσσαλονίκης μπορεί να αναφέρονται διάφορες μάχες που διαδραμματίστηκαν κοντά στην πόλη της Θεσσαλονίκης:
Δείτε επίσης
.
Γκαμπριέλ (τραγουδίστρια)
Η Γκαμπριέλ (Louise Gabrielle Bobb, 16 Απριλίου 1970) είναι Βρετανίδα τραγουδίστρια της ποπ, σόουλ, τζαζ και urban σκηνής.
Γεννήθηκε στο Λονδίνο στις 16 Απριλίου του 1970. Έχει πτώση βλεφαρίδας, κάτι το οποίο κρύβει συχνά χρησιμοποιώντας καλλυντικό.
Χρησιμοποιώντας ένα τμήμα από τη μουσική του Μπομπ Ντίλαν στο "Knocking on Heaven's Door", η τραγουδίστρια έκανε επιτυχία και με το δεύτερό της σινγκλ, το  "Rise", που ήταν νούμερο ένα στο Ηνωμένο Βασίλειο το 2000. Το άλμπουμ με το ίδιο όνομα παρέμεινε στον μουσικό κατάλογο των επιτυχιών για 87 εβδομάδες.
Το 2007 κυκλοφόρησε το νέο της σινγκλ, με τίτλο "Why", το οποίο συμπεριλήφθηκε στο νέο της άλμπουμ, με τίτλο "Always" (κυκλοφόρησε τον Οκτώβριο του 2007).
Εξωτερικοί σύνδεσμοι
Κατηγορία:Άγγλοι τραγουδιστές
Λόγω τιμής
Το Λόγω Τιμής είναι ελληνική κοινωνική και νεανική τηλεοπτική σειρά παραγωγής 1996-1997 που προβλήθηκε αρχικά από το Mega Channel, ενώ τη σεζόν 2019, το ριμέικ της προβλήθηκε από τον Τηλεόραση του ΣΚΑΪ.
Το σενάριο της σειράς έχει γράψει η Μιρέλλα Παπαοικονόμου, ενώ τη σκηνοθεσία επιμελήθηκε ο Λάμπης Ζαρουτιάδης.
Το τραγούδι των τίτλων αρχής της, "Χρώμα δεν αλλάζουνε τα μάτια", ερμήνευσε ο Γεράσιμος Ανδρεάτος ενώ τη μουσική έγραψε ο Δημήτρης Παπαδημητρίου και τους στίχους ο Μιχάλης Γκανάς. Στους τίτλους τέλους, ερμήνευσε, σε ποίηση Μανόλη Αναγνωστάκη, Το σκάκι, πάλι σε μουσική Δημήτρη Παπαδημητρίου.
Η σειρά έκανε πρεμιέρα στις 30 Σεπτεμβρίου 1996 και ολοκληρώθηκε τον Μάιο του 1997 σε 31 επεισόδια.
Στον δεύτερο κύκλο, στους τίτλους αρχής έχει ενσωματωθεί η ορχηστρική εκδοχή του χαρακτηριστικού τραγουδιού της σειράς. Στους τίτλους τέλους, ερμηνεύουν οι Θέμης Αδαμαντίδης και Βερόνικα Δαβάκη το άσμα  Ένα τραγούδι μακρινό , σε ποίηση Ναπολέοντος Λαπαθιώτη και μουσική Δημήτρη Παπαδημητρίου.
Μουσική
Μετά την προβολή του 1ου κύκλου της σειράς, κυκλοφόρησε cd, με την ομώνυμη ονομασία, που περιείχε τα κομμάτια της σειράς. Τα περισσότερα τραγούδια ερμήνευσε ο Γεράσιμος Ανδρεάτος, τη μουσική εξ ολοκλήρου ο Δημήτρης Παπαδημητρίου. Ο δίσκος περιέχει δεκατρία τραγούδια.
Για τον 2ο κύκλο, ο συνθέτης ανακοίνωσε την κυκλοφορία μεταποιημένων ορχηστρικών και καινούριων τραγουδιών, που ερμηνεύουν οι: Θέμης Αδαμαντίδης, Μπάμπης Βελλισάριος, η Βερόνικα Νταβάκη και ο Πάνος Παπαϊωάννου.
Επιστροφή της σειράς
Το 2017 υπήρξαν κάποιες φήμες σχετικά με την επιστροφή της σειράς, 20 χρόνια μετά, με νέο κύκλο επεισοδίων. Την άνοιξη του 2018 κυκλοφόρησε διαδικτυακά ένα τρέιλερ με σκοπό την αγορά του νέου αυτού κύκλου επεισοδίων από κάποιο τηλεοπτικό σταθμό. Ανάμεσα στα υποψήφια κανάλια ήταν ο Alpha, ο ΣΚΑΪ, το Star Channel και το Open με τον δεύτερο σταθμό να αγοράζει τον καινούργιο κύκλο επεισοδίων.
Ο δεύτερος κύκλος έκανε πρεμιέρα στις 23 Σεπτέμβριο του 2019 με την μετάδοση των πρώτων δύο επεισοδίων να γίνεται σε εβδομαδιαία βάση, κάθε Δευτέρα στις 23:00. Εξαιτίας του ανταγωνισμού σ 'αυτή τη ζώνη, η σειρά μετακινήθηκε την ίδια ώρα την Πέμπτη. Παρ' όλα αυτά, η σειρά δεν είχε μεγάλη ακροαματικότητα και, με το φινάλε του κύκλου, ολοκληρώθηκε οριστικά.
Εξωτερικοί σύνδεσμοι
Κατηγορία:Τηλεοπτικές σειρές Mega Κατηγορία:Τηλεοπτικές σειρές ΣΚΑΪ Κατηγορία:Τηλεοπτικές σειρές
Τσιναντέγα (διαμέρισμα)
Γεωγραφία
Η Τσιναντέγα βρίσκεται βορειοδυτικά της χώρας και συνορεύει στα ανατολικά με το Λεόν, στα βορειοανατολικά με το Μαδρίς, στα νοτιοανατολικά με το Εστελί και στα βόρεια και δυτικά βρέχεται από τον Ειρηνικό Ωκεανό. Περιλαμβάνει το ποτάμι Ρίο δελ Εστέρο και το νησί Ίσλα δελ Κάρδoν.
Δήμοι
Η Τσιναντέγα διαιρείται σε 13 δήμους:
Δείτε επίσης
Κατηγορία:Τσιναντέγα
Πρόεδρος των Ηνωμένων Πολιτειών Αμερικής
Ο Πρόεδρος των Ηνωμένων Πολιτειών Αμερικής (President of the United States, συντομογραφία: ) είναι ο αρχηγός του Κράτους και της Κυβέρνησης των Η.Π.Α.. Κατέχει την εκτελεστική εξουσία μέσω των υπουργών που ο ίδιος διορίζει και απολύει. Επίσης κατέχει ουσιαστικές πολιτικές αρμοδιότητες. Ο πρόεδρος εκλέγεται έμμεσα από τον λαό μέσω του Εκλογικού Σώματος με τετραετή θητεία και είναι ο ένας εκ των δύο δημοκρατικά εκλεγμένων ομοσπονδιακών ηγετών· ο δεύτερος είναι ο Αντιπρόεδρος των Ηνωμένων Πολιτειών.
Ο Πρόεδρος των ΗΠΑ, θεωρείται η ισχυρότερη πολιτική θέση στον κόσμο, καθώς είναι ο ηγέτης της μεγαλύτερης παγκόσμιας υπερδύναμης   σήμερα, κάτι που του έδωσε και το προσωνύμιο «πλανητάρχης».
Σύμφωνα με την εικοστή δεύτερη τροποποίηση του συντάγματος, που εγκρίθηκε το 1951, απαγορεύει σε οποιονδήποτε πρόεδρο να εκλεγεί και τρίτη φορά. Εξάλλου ο μόνος πρόεδρος του εκλέχτηκε τέσσερις φορές είναι ο 32ος πρόεδρος Φραγκλίνος Ρούσβελτ. Την νομοθετική εξουσία κατέχει το Κογκρέσο (Βουλή και Γερουσία) και όχι ο πρόεδρος.
Από τις 20 Ιανουαρίου 2021, ο Τζόζεφ Ρόμπινετ Μπάιντεν, από το Ντέλαγουερ, είναι ο 46ος Πρόεδρος των Ηνωμένων Πολιτειών Αμερικής.
Ιστορία
Τον Ιούλιο του 1776, κατά την διάρκεια της Αμερικανικής Επανάστασης, οι Δεκατρείς Πολιτείες μέσω του Δεύτερου Ηπειρωτικού Συνεδρίου αυτοανακυρήχθηκαν δεκατρία ανεξάρτητα κυρίαρχα κράτη, εκτός Βρετανικής κυριαρχίας. Αναγνωρίζοντας την αναγκαιότητα να συνεργαστούν ενάντια στους Βρετανούς, το Ηπειρωτικό Συνέδριο ταυτόχρονα ξεκίνησε την διαδικασία της σύνταξης ενός συντάγματος το οποίο θα ένωνε τις πολιτείες. Πραγματοποιήθηκαν μακρόχρονες συζητήσεις για έναν μεγάλο αριθμό θεμάτων, συμπεριλαμβανομένων της εκπροσώπησης και των εκλογών καθώς και της ακριβείς δυνάμεις της κεντρικής κυβέρνησης. Τον Νοέμβριο του 1777, το Κογκρέσο τελείωσε την σύνταξη των Άρθρων της Συνομοσπονδίας με σκοπό την ίδρυση μίας διαρκούς ένωσης ανάμεσα στις πολιτείες.
Εξουσίες
Ο Πρόεδρος των ΗΠΑ, εκτός από αρχηγός του κράτους, εγγυτής του Συντάγματος των ΗΠΑ και αρχηγός της κυβέρνησης των ΗΠΑ, είναι και ο ανώτατος διοικητής και αρχιστράτηγος των Ενόπλων Δυνάμεων της χώρας.
Στα καθήκοντά του, περιλαμβάνονται μεταξύ άλλων οι διαπραγματεύσεις για σύναψη διεθνών συνθηκών, η δικαιοδοσία της αρνησικυρίας (βέτο) σε νομοσχέδια, η συγκατάθεσή του σε νομοσχέδια, και η απονομή χάριτος. Επιπλέον, μπορεί να προτείνει και διορίζει ομοσπονδιακούς δικαστές και μέλη του Ανώτατου Δικαστηρίου των ΗΠΑ (οι οποίοι βέβαια πρέπει να εγκριθούν και από τη Γερουσία). Επίσης, με τον ίδιο τρόπο, διορίζει τα μέλη του υπουργικού συμβουλίου των ΗΠΑ και τους πρεσβευτές (μέσω της διαβούλευσης και έγκρισης της Γερουσίας, δηλαδή). μικρογραφία|330x330εσ|Ο [[Τζο Μπάιντεν, ορκιζόμενος ως 46ος Πρόεδρος των ΗΠΑ, στις 20 Ιανουαρίου 2021. ]]
Ο Πρόεδρος, έχει τη δυνατότητα να συγκαλέσει έκτακτες συνεδριάσεις και να αποφασίσει τη διακοπή μιας συνέδριασης όταν τα δύο σώματα του κογκρέσου (Βουλή και Γερουσία), δεν μπορούν να συμφωνήσουν επί αυτής. thumb|Ο Λευκός Οίκος|258x258εσ
Επιπρόσθετα, ο Πρόεδρος, μπορεί να υπογράφει και να κυβερνεί με εκτελεστικά διατάγματα τα οποία έχουν ισχύ νόμου και δεν χρειάζονται έγκριση. Βέβαια, το Ανώτατο Δικαστήριο των ΗΠΑ, μπορεί να ακυρώσει αυτά τα διατάγματα εάν κρίνει ότι είναι αντισυνταγματικά. Συνήθως ο Πρόεδρος επιλέγει τακτικά την "μέθοδο" των εκτελεστικών διαταγμάτων, όταν το Κογκρέσο βρίσκεται στο αντίπαλο κόμμα από αυτό του Προέδρου.
Τέλος, ο Πρόεδρος, μπορεί να διορίσει προσωρινά υψηλόβαθμους αξιωματούχους, χωρίς την έγκριση της Γερουσίας, εάν αυτή έχει διακόψει τις εργασίες της.
Όρκος
μικρογραφία|260x260εσ|Η ορκωμοσία του εν ενεργεία Προέδρου των ΗΠΑ, [[Τζο Μπάιντεν, στις 20 Ιανουαρίου 2021. |αριστερά]]Πριν από την ανάληψη των καθηκόντων του, ο Πρόεδρος δίνει τον ακόλουθο όρκο επικύρωσης:
(αγγλικά): "I (-name-) do solemnly swear (or affirm) that I will faithfully execute the Office of President of the United States, and will to the best of my Ability, preserve, protect and defend the Constitution of the United States, (So help me God)."
(ελληνικά): «Εγώ (-όνομα-) ορκίζομαι επίσημα (ή επιβεβαιώνω), ότι θα εκτελέσω πιστά το αξίωμα του Προέδρου των Ηνωμένων Πολιτειών, και θα το κάνω όσο καλύτερα μπορώ, να διατηρήσω, να προστατεύσω και να υπερασπιστώ το Σύνταγμα των Ηνωμένων Πολιτειών, (Ας με βοηθήσει ο Θεός)».
Πηγές
Προεδρος Κατηγορία:Κυβέρνηση στις Ηνωμένες Πολιτείες Κατηγορία:Ηγέτες Κατηγορία:Αρχηγοί κράτους ανά χώρα __ΕΥΡΕΤΗΡΙΟ__
Δανέζικη Ομοσπονδία Στίβου
Η Δανέζικη Ομοσπονδία Στίβου (δανέζικα: Dansk Atletik Forbund, DAF) είναι ο εθνικός οργανισμός που διατηρεί την εποπτεία του αθλήματος του στίβου στη Δανία. Ιδρύθηκε το 1907 και το 2003 το βάδην, το οποίο ανήκε για περίπου 50 χρόνια στην ομοσπονδία ανεξαρτητοποιήθηκε δημιουργώντας την Δανέζικη Ομοσπονδία Βάδην (Dansk Gang Forbund).
Η ομοσπονδία είναι μέλος της IAAF από το 1912, της EAA, της Εθνικής Ολυμπιακής Επιτροπής και Συνομοσπονδίας Αθλητισμού της Δανίας και της Νορδικής Ομοσπονδίας Στίβου, η έδρα της βρίσκεται στο Μπρόντμπυ και ο πρόεδρός της από το 2012 είναι ο Κάρστεν Μούνκβαντ.
Εξωτερικοί σύνδεσμοι
Κατηγορία:Αθλητικές οργανώσεις Δανία
Νικόλαος Χαρ. Τέλωνας
Ο '''Νικόλαος Χαρ. Τέλωνας''' (γεννήθηκε στην Αμφιλοχία το 1949) είναι Έλληνας συγγραφέας και ερευνητής. Από το 1992 ασχολήθηκε με την έρευνα των ιστορικών πηγών και με συγγραφή βιβλίων. Δημοσίευσε άρθρα σε περιοδικά και εφημερίδες. Συνέγραψε συνολικά έντεκα βιβλία με θέμα σημαντικά γεγονότα της περιοχής του Βάλτου. Από το 1983 έως το 1990 υπηρέτησε ως δήμαρχος στον Δήμο Αμφιλοχίας. Διαμένει στο Μεσολόγγι.
Δημαρχία
Ο Τέλωνας εξελέγη για πρώτη φορά δήμαρχος στον 1ο γύρο των εκλογών του 1982, με ποσοστό 52,73% και επανεξελέγη το 1986 με ποσοστό 52,71%.
Παραπομπές
Κατηγορία:Δήμαρχοι ελληνικών πόλεων
Καλό Χωριό Πεδιάδας Ηρακλείου
Για συνώνυμους οικισμούς στην Ελλάδα δείτε το λήμμα: Καλό Χωριό (αποσαφήνιση)
Το Καλό Χωριό είναι οικισμός της Κοινότητας Λευκοχωρίου του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης. Ανήκε στην Επαρχία Μονοφατσίου του Νομού Ηρακλείου. Βρίσκεται σε υψόμετρο 380 μέτρα στο κέντρο του νομού, σε απόσταση 5 χλμ. Ν.-ΝΔ. από το Αρκαλοχώρι, 14 χλμ. Ν.-ΝΔ. από τον Ευαγγελισμό (έδρα δήμου) και 37 χλμ. ΝΔ. από το Ηράκλειο. Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Αρκαλοχωρίου. Σύμφωνα με το Σχέδιο Καλλικράτης μαζί με το Λευκοχώρι, την Άνω Πουλιά, Κάτω Πουλιά και την Χονδρού αποτελούν την κοινότητα Λευκοχωρίου που υπάγεται στη δημοτική ενότητα Αρκαλοχωρίου του Δήμου Μινώα Πεδιάδας και σύμφωνα με την απογραφή 2011 έχει πληθυσμό 32 κατοίκους.
Παραπομπές
Καλο Χωριο
Πεδιάδα της Βόρειας Κίνας
μικρογραφία|Γεωγραφικός χάρτης της ανατολικής Κίνας. Εμπεριέχεται η Πεδιάδα της Βόρειας Κίνας και επίσης έχει σημειωθεί στο χάρτη η θέση του Πεκίνου. Η Πεδιάδα της Βόρειας Κίνας (Κινέζικα: 华北平原, Πινγίν: Huabei Pingyuan) είναι μία μεγάλη εύφορη πεδιάδα στην βορειοανατολική Κίνα, κοιτίδα του κινεζικού πολιτισμού. Διαρρέεται από πολλούς ποταμούς, με τους μεγαλύτερους και σημαντικότερους να είναι ο Κίτρινος Ποταμός, καθώς και οι ποταμοί Χουάι και Χάι. Τα σύνορα της πεδιάδας ορίζονται από την Κίτρινη Θάλασσα και στην Θάλασσα Μποχάι στα ανατολικά, τα βουνά Γιαν στα βόρεια, την οροσειρά Ταιχάνγκ στα δυτικά, ενώ στα νότια συναντά την πεδιάδα του ποταμού Γιανγκτσέ. Καλύπτει συνολικά μία περιοχή άνω των 400 τετ. χιλιομέτρων, με το μέσο ύψος να μην ξεπερνά τα 50 μέτρα πάνω από το επίπεδο της θάλασσας. Ταυτόχρονα, φιλοξενεί περίπου 400 εκατομμύριους ανθρώπους, σύμφωνα με το επιστημονικό περιοδικό Nature Communications. Αυτό την καθιστά ως μία από τις πιο πυκνοκατοικημένες περιοχές του πλανήτη. Το Πεκίνο, η πρωτεύουσα της Κίνας, βρίσκεται στην βορειοδυτική άκρη αυτής της πεδιάδας. Από την Πεδιάδα της Βόρειας Κίνας περνάει, επίσης, το Μεγάλο Κανάλι.
Ιστορία
Η πεδιάδα αρχικά σχηματίστηκε κατά τα τέλη της Παλαιογενούς και της Νεογενούς περιόδου. Στην συνέχεια, οι διαρκείς αποθέσεις των ποταμών άλλαξαν σημαντικά την περιοχή. Μεγάλο μέρος της πεδιάδας έχει δημιουργηθεί από προσχώσεις των ποταμών.
Η Πεδιάδα της Βόρειας Κίνας αποτέλεσε, από αρχαιοτάτων χρόνων, τον τόπο γέννησης και ανάπτυξης του κινεζικού πολιτισμού. Οι πρώτες αγροτικές κοινωνίες της Κίνας εμφανίστηκαν σε αυτήν την περιοχή. Στους πρόποδες των όρων Ταιχάνγκ έχουν βρεθεί αρχαιολογικά ευρήματα που υποδηλώνουν την εκμετάλλευση του νερού προς υπηρεσία του ανθρώπου. Επειδή σε όλη την περιοχή υπήρχε πάντα τροφή και νερό, οι ανθρώπινες κοινωνίες οργανώνονταν σε πολλά διάσπαρτα χωριά, παρά σε λιγότερους αλλά μεγαλύτερους καταυλισμούς. Από την άλλη μεριά, ο λόγος που προωθούσε του ανθρώπους στην δημιουργία οικιστικών συγκροτημάτων ήταν η ανάγκη για προστασία και κοινή αντιμετώπιση των επιδρομέων. Οι επιδρομές ήταν συχνές από νομαδικά φύλα που κατοικούσαν στην Εσωτερική Μογγολία, την Βορειοανατολική Κίνα ή την Τζουνγκαρία. Αργότερα, το Σινικό Τείχος χτίστηκε ακριβώς για να προστατεύσει την πεδιάδα από τους εισβολείς. Τέλος, η πεδιάδα της Βόρειας Κίνας ήταν ο γενέτειρος τόπος πολλών κινεζικών δυναστειών, καθώς και του κομφουκιανισμού, αφού ο Κομφούκιος γεννήθηκε εκεί.
Η πεδιάδα ήταν ευάλωτη σε εκτεταμένες πλημμύρες που προκαλούνταν από την υπερχείλιση των υδάτων των μεγάλων ποταμών που την διαρρέουν. Το φαινόμενο αυτό ήταν συχνό, με μία μεγάλη πλημμύρα να γίνεται κάθε 2 ή 3 χρόνια. Όμως, έπειτα από το 1949, εκτελέστηκαν γενικευμένα αντιπλημμυρικά έργα, που μείωσαν εντυπωσιακά τον κίνδυνο τέτοιων πλημμυρών.
Μπετάνζ
Το Μπεττάνζ (Μπέτινγκεν) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Βιβλιογραφικές αναφορές
Κατηγορία:Κοινότητες της Μοζέλ
Δ.Α.Ο. Αργοναύτης Πειραιά
Ο Δωδεκανησιακός Αθλητικός Όμιλος Πειραιώς «ο Αργοναύτης» είναι ιστορικός ποδοσφαιρικός σύλλογος με έδρα το Χατζηκυριάκειο του Πειραιά και επίσημο έτος ίδρυσης το 1924. Ο σύλλογος έχει αριθμό μητρώου Ε.Π.Ο. 29. Χρώματά του αποτελούν το κίτρινο και το μαύρο και έμβλημά του το ιστορικό πλοίο Αργώ της εκστρατείας των Αργοναυτών στην Ελληνική μυθολογία. Υψηλότερη επίδοση του Αργοναύτη είναι οι συμμετοχές του στο πρωτάθλημα της Β΄ Εθνικής τη δεκαετία του '60 και του '70.
Ιστορικά στοιχεία
thumb|left|230px|Ο Αργοναύτης Πειραιώς του [[1932.]] Ιδρύθηκε το 1924 στο Χατζηκυριάκειο του Πειραιά με βασικούς ιδρυτές μεταξύ άλλων τους Ζ. Διαμαντόπουλο, Γ. Μαλανδρή, Δ. Οθείτη, Ν. Χατζηαντωνίου, Δ. Καΐρη, και Ν. Νικολέτο. Αρχικά ονομαζόταν «Αθλητικός Σύλλογος Θύελλα Ταμπουρίων» και τον Ιούλιο του 1927 μετονομάστηκε σε «Ένωσις Φιλάθλων Ταμπουρίων», για να μετονομαστεί με τη σειρά της το 1928 σε Δωδεκανησιακός Αθλητικός Όμιλος «ο Αργοναύτης», λόγω της καταγωγής των ιδρυτικών μελών του συλλόγου από τα Δωδεκάνησα.
Αγωνίστηκε αρχικά σαν ανεπίσημο σωματείο και το 1926 κατέκτησε το πρωτάθλημα ανεπίσημων ποδοσφαιρικών σωματείων. Το 1928 ο Αργοναύτης εντάχθηκε επίσημα στη δύναμη της Ε.Π.Σ. Πειραιά, ξεκινώντας την επίσημη πλέον αγωνιστική πορεία του από το πρωτάθλημα της Γ΄ Κατηγορίας την περίοδο 1928-29 και την αμέσως επόμενη, 1929-30 κατέκτησε το πρωτάθλημα και κέρδισε την άνοδο. Το 1931-32 κατέκτησε το πρωτάθλημα της Β΄ Κατηγορίας και ακολούθως, επικράτησε του Πειραϊκού στους αγώνες διαβάθμισης με 2-0 και 3-3 και κέρδισε την άνοδο στο κορυφαίο πρωτάθλημα της Ε.Π.Σ. Πειραιά, αυτό της Α΄ Κατηγορίας.